Oceana planedo

300px|eta|Ilustraĵo de hipoteza oceana planedo kun tersimila atmosfero kaj du satelitoj
**Oceana planedo**, aŭ **akvoplanedo**, estas hipoteza tipo de planedo kies surfaco estas tute kovrita je akva oceano.

Planedaj objektoj kiuj formiĝas en la ekstero de la Sunsistemo havas konsiston pli malpli sama al kometoj, proksimume 50% da akvo kaj 50% da roko. Simulado de la formiĝo de la Sunsistemo montras ke la planedoj tendencas migri el kie ili formiĝas, kio estigas la eblecon ke glaciaj planedoj translokiĝu al pli proksimaj orbitoj kie la glacio fariĝu likva, estigante oceanajn planedojn. Ĉi tiu eblo estis unue menciita de Marc Kuchner  kaj Alain Léger dum 2003. Tiaj planedoj povus, teorie, teni vivon.

La oceanoj de tiaj planedoj estus kelkdek cent metrojn profundaj, multe pli profundaj ol la oceanoj sur la Tero. La grandega premo ĉe la subaj regionoj de tiuj oceanoj povus formi stratumon el ekzotaj formoj de glacio. Ĉi tiu glacio ne nepre devus esti tiom malvarma kiel la normala glacio. Se la planedo troviĝas sufiĉe proksime de ĝia stelo tiel, ke la akvo atingu sufiĉan temperaturon por boli, la akvo fariĝus superkrita kaj ne havus bone difinitan surfacon..

## Aliaj tipoj de oceanoj 
Oceanoj, maroj, lagoj, ktp povas konsisti, krom akvo, el malsamaj likvaĵoj: ekzemple la hidrokarbidaj lagoj sur Titano. La ebleco de nitrogenaj maroj sur Tritono ankaŭ estis elpensita, sed poste malakceptita.. Sub la dikaj atmosferoj de Urano kaj Neptuno oni pensas ke ekzistas oceanoj el tre densaj kaj varmaj fluidaj miksaĵoj el akvo, amoniako kaj aliaj volatilaĵoj.. La eksteraj gasaj tavoloj de Jupitero kaj Saturno fariĝas, laŭ oni alproksimiĝas al iliaj centroj, oceanoj el likva hidrogeno. Ekzistas evidencoj ke la glaciaj surfacoj de la lunoj Ganimedo, Kalisto, Eŭropo, Titano kaj Encelado estas flosantaj ŝeloj sur oceanoj el tre densa akvo aŭ akvo-aminiako. Nia propra planedo estas ofte nomata *la* oceana planedo, tial ke ĝi estas 70% kovrite je akvo. Ekstersunsistemaj tersimilaj planedoj kiuj troviĝas tre proksime de ĝia stelo estos tajde ligitaj kaj montros ĉiam la saman flankon al ĝia stelo, kiu estos magma oceano. Ankaŭ ekzistas la eblo ke la terecaj palnedoj havis magmajn oceanojn dum iu momento de ilia formiĝo pro la kolizio de grandaj asteroidoj.

## Fikciaj oceanaj planedoj 
En fikcio, oceanaj planedoj estas uzataj ofte, normale kun temperaturoj kiuj ebligas la homan restadon sur ili kaj ne tre profundaj oceanoj.
* La novelo *Perelandra* de C.S. Lewis okazas ĉe oceana planedo nomata Perelandra, kiu reprezentas Venuson.
* La libro *Lucky Starr and the Oceans of Venus* de Isaac Asimov okazas ankaŭ en Venuso, priskribita kiel milda oceana planedo.
* La novelo *Solaris* (1961) de Stanislaw Lem okazas ankaŭ sur oceana planedo kiu vere estas ununura estaĵo.
* Monea, en la epizodo "Thirty Days" de la televidserio *Star Trek: Voyager*.
* La filmo *Waterworld* (1995), reprezentas la Teron je 2500 p.K. kiel oceana planedo post la fandiĝo de la polusoj.
* Kamino, en la filmo *Star Wars Episode II: Attack of the Clones*.
* Manaan, en la ludo *Star Wars: Knights of the Old Republic*.
* Big Blue, en la televida serio F-Zero.
* La oceana mondo Kainui, de la romano *Noise* de Hal Clement. Ĉi tiu estas realisma ekzemplo pri profunda kaj malvarma oceano.
* La novelo The Blue World* de Jack Vance okazas en oceana planedo.
* Aquas, en la televidserio *Star Fox*, estas ofte reprezentita kiel oceana planedo.
* La romanoj *Flood* kaj *Ark* de Stephen Baxter okazas sur la Tero kovrita je akvo post rompiĝo de subtera oceano.
* Hydros, de la romano *The Face of the Waters* de Robert Silverberg.
* Thalassa, de la romano *The Songs of Distant Earth de Arthur C. Clarke.
* Sea Heaven, de la animeo *Magical Play*
* Atlantis, de la televidserio Stargate Atlantis.

## Referencoj 
## Eksteraj ligiloj 
* 

Kategorio:Tipoj de planedoj